**BOSNA I HERCEGOVINA BOSNIA AND HERZEGOVINA**

**FEDERACIJA BOSNE I HERCEGOVINE FEDERATION OF BOSNIA AND HERZEGOVINA**

**Federalno ministarstvo okoliša i turizma Federal ministry of environment and tourism**

Broj: UPI-05/2-02-19-5-119/20

Sarajevo, 18.91.2022. godine

Federalno ministarstvo okoliša i turizma, rješavajući po zahtjevu operatora/investitora „I – CRNI“ d.o.o. PJ „Ciglane“, Coralići bb, Cazin 77226 za izdavanje okolinske dozvole za tvornicu opekarskih proizvoda, a na osnovu članova 68. i 71. Zakona o zaštiti okoliša („Službene novine Federacije BiH“ br. 33/03 i 38/09), člana 18. Zakona o izmjenama i dopunama zakona o zaštiti okoliša (¨Službene novine Federacije BiH¨, br. (¨Službene novine Federacije BiH¨, br. 38/09) i člana 200. Zakona o upravnom postupku („Službene novine Federacije BiH“ br. 2/98 i 48/99) *d o n o s i :*

**R J E Š E NJ E**

**1. Izdaje se okolinska dozvola operateru „I – CRNI“ d.o.o. PJ „Ciglane“** za tvornicu opekarskih proizvoda, sa eksplatacionim poljem gline smješteno u općini Cazin na lokaciji Ćoralići b.b. Tvornica zauzima površinu od 3,75 ha.

**2. Pogoni, postrojenja i aktivnosti za koja se izdaje okolinska dozvola**

Tvornica se nalazi na vapneno-glinastom zemljištu, nizijskog dijela kotline platoa Cazinske-Veliko Kladuške-Bužimske visoravni, nadmorske visine 312 m. Zemljište je brežuljkasto dobrih geomehaničkih osobina u pogledu nosivosti.

U kompleksu **„I – CRNI“ d.o.o. PJ „Ciglane“** nalaze se slijedeći objekti:

1. proizvodni pogon (sušnica i tunelna peć),
2. pogon primarne prerade,
3. mehaničarska radionica,
4. linija za proizvodnju gredica,
5. hala za proizvodnju nadvoja,
6. mehaničarska radionica sa kanalom za pranje vozila,
7. trafostanica,
8. upravna zgrada sa restoranom,
9. parking prostor,
10. nadstrešnica,
11. spremnik za mazut,
12. skladište boca industrijskih plinova (acetilen, kisik) za dnevnu upotrebu,
13. interna benzinska pumpa,
14. hala za pripremu petrolkoksa,
15. eksploataciono polje gline.

Ukupna površina koju zauzimaju pomenuti objekti je 9874,5 m2. Opekarske gline koje su predmet istraživanja značajno su rasprostranjene na ovom području.

**2.1. Opis djelatnosti**

Tvornica opekarskih proizvoda "I-CRNI" d.o.o. PJ "Ciglana" udaljena je od Cazina 4,5 km, administrativno pripada Unsko – Sanskom kantonu, nalazi se neposredno oko 50 m uz asfaltnu komunikaciju Cazin – Velika Kladuša. Površinski kop nalazi se u neposrednoj blizini pogona s kojim čini jednu tehničko-tehnološku cjelinu. Proizvodni kompleks nalazi se na vapneno-glinastom zemljištu, nizijskog dijela kotline platoa Cazinske - V.Kladuške - Bužimske visoravni, nadmorske visine 312 m. Zemljište je brežuljkasto dobrih geomehaničkih osobina u pogledu nosivosti. Osnovna sirovina za proizvodnju opekarskih proizvoda su glinene mase čiju građu čine gline (kaolina) kremena, glinenca, dolomita i magnezita. Od sastava gline zavise pirotehničke osobine i tehnološki zahtjevi koje je neophodno ispoštovati. Od osobina koje mora imati su: oblikovanje u sirovom stanju, sposobnost sušenja, otpornost na termička naprezanja u toku pečenja, vatrostalnost i estetski izgled. Na temelju geoloških istraživanja koja su počevši od 1906. zatim, 1958. i 1961. godine, pokazala da na području Cazinske regije postoji kompleks neogenih sedimenata, gdje su izdvojene i naslage gline. Kako bi se iskoristio ovaj prirodni resurs 1958. osnovano je preduzeće "Ciglana i crepana" sa osnovnom djelatnošću proizvodnje cigle i crijepa. Od 25. maja 1977. preduzeće mijenja naziv i posluje kao Tvornica opekarskih proizvoda „25. maj“ Cazin – Ćoralići. Poslovni subjekt je 27.04.2009. kod općinskog suda u Bihaću registrovan kao “ "I-CRNI" d.o.o. PJ "Ciglana" d.o.o. Cazin.

Tehnološki proces proizvodnje opekarskih proizvoda na predmetnoj lokaciji može se podijeliti na: eksploataciju gline i finalnu preradu gline.

**ehnološki proces počinje eksploatacijom gline** koji se obavlja u neposrednoj blizini pogona. Proces ekploatacije gline sastoji se iz slijedećih faza:

* skidanje otkrivke i njeno deponovanje na unutarnje odlagalište na najnižem platou kopa,
* otkopavanje (rezanje) gline,
* vanjsko deponiranje gline i
* transport gline utovarivačem od kopa do tvornice za dalju tehnološku obradu.

**Finalna prerada gline može se podijeliti na:**

* grubu preradu gline,
* deponiranje gline na unutarnjem depou,
* fina prerada gline,
* oblikovanje proizvoda,
* sušenje,
* slaganje osušenog poluproizvoda na vagone,
* pečenje opekarskih proizvoda i
* paletiziranje pečene robe.

**Tehnološki proces popravke i izrade rezervnih dijelova u mašinskoj radionici**

U mašinskoj radionici se vrši popravka i izrada rezervnih dijelova za potrebe proizvodnje. U radionici se nalaze slijedeće mašine za površinsku obradu metala.

* Tokarski stroj, na tokarskom stroju se vrši izrada jednostavnijih rezervnih dijelova te dorada postojećih,
* Glodalica, na glodalici se isto kao i na tokarskom stroju vrši obrada i izrada rezervnih dijelova,
* Okvirna pila, služi za rezanje raznih vrsta materijala,
* Stubna bušilica, služi za bušenje rupa različitih promjera na rezervnim dijelovima,
* Hidraulična presa, služi za presovanje rezervnih dijelova, izbijanje i montažu ležajeva,
* Sto za zavarivanje i navarivanje, koristi se kao radni sto za zavarivanje i navarivanje dijelova,
* Aparati za zavarivanje,
* Autogeni aparat za rezanje i grijanje dijelova,
* Koordinatni sto za rezanje, služi za rezanje raznih oblika za rezervne dijelove od ploča debljine 5-300 mm.

**Proizvodnja gredica**

Kroz prethodni period ukinula se proizvodnja gredica mašinskim putem, nego se radi ručno po narudžbi kupca, a na isti način se rade i nadvoji. Proces je jednostavan, korita poredaju na potrebnu dužinu, postavi željezo zavisno od dužine gredice ili nadvoja te se ulije beton izmješan u mješalici. Nakon sušenja se složi po dužinama i spakuje odnosno sveže za transport.

**Oprema za smanjenje negativnog utjecaja na okoliš**

Od opreme za smanjenje negativnog utjecaja na lokaciji tvornice "I-CRNI" d.o.o. PJ "Ciglana" nalazi se:

* separator ulja i masti,
* betonska tankvana za prihvat mazuta i lož ulja.

**3. Osnovne i ostale sirovine, ostale suspstance i energija koja se koristi u procesu**

**3.1. Lista sirovina**

Neke od sirovina koje se koriste u tvornici su SiO2, Al2O3, TiO2, Fe2O3, CaO, MgO, Na2O, K2O, SO3, P2O3.

Upotreba vode u "I-CRNI" d.o.o. PJ "Ciglana" svodi se na njeno korištenje za piće, tehničke i sanitarne potrebe. Izvor vode za navedene potrebe je gradski vodovod, kojim gazduje JKP “VODOVOD“ d.o.o. Cazin s kojim tvornica "I-CRNI" d.o.o. PJ "Ciglana" ima sklopljen ugovor o isporuci vode i usluge održavanja kanalizacije. Za potrebe vlaženja gline (samo u sušnom periodu), također, koristi se voda iz gradskog vodovoda. U narednoj tabeli data je godišnja potrošnja i potrošnja vode po jedinici proizvoda. Napajanje električnom energijom, elektro – motora na strojevima za proizvodnju opekarskih proizvoda i gredica obezbjeđeno je preko trafostanice slijedećih karakteristika: Proizvođač: “ENERGOINVEST“, Sarajevo. Trafostanica posjeduje kade za prihvat cjelokupne količine eventualno iscurjelog transformatorskog ulja (fabrički ugrađene kade). Do navedene trafostanice vodi podzemni industrijski VNM vod iz tvornice “Medik“ koja se nalazi na udaljenosti od oko 200 m. Iz trafostanice podzemnim vodovima električna energija se vodi do glavnih razvodnih ormara i do vanjskih rasvjetnih tijela na posmatranoj lokaciji.

**3.2. Fizičko – hemijska svojstva sirovina i energenata**

**3.2.1. Tekući energenti**

Nafta i njeni derivati pripadaju grupi prirodnih tekućih goriva. Preradom sirove nafte dobiva se niz derivata za široku kao i posebnu primjenu. Isto toliko koliko je raširena njihova primjena, brojne su i opasnosti koje proizilaze njihovim korištenjem. Od nafte se dobivaju plinoviti produkti, diesel, razne vrste benzina, petrolej, termalna i loživa ulja, maziva, ulja i masti, laka i teška goriva. Od naftnih derivata ovdje se koristi: diesel gorivo, i različite vrste ulja i maziva.

**3.2.2. Mazut**

Ključni energent u proizvodnji opekarskih proizvoda je mazut, koji ima slijedeće fizičkohemijske osobine:

donja toplotna moć: 40 193 kJ/kg, sadržaj sumpora: max 1%, plamište: max 150 oC, viskozitet na 100 oC 10 do 30 mm2/s, sadržaj pepela: max 1%, sadržaj vode: max 2%, gustoća na 15 oC: 0.95-0,98 g/cm3.

**3.2.3. Petrolkoks**

Također od energenata koji se koriste u proizvodnji opekarskih proizvoda je petrolkoks.

**4. Uticaj emisija iz pogona i postrojenja na okoliš**

Izvori emisija koje se mogu javiti pri proizvodnji opeke, i proizvoda za građevinarstvo od pečene gline u tvornici "I-CRNI" d.o.o. PJ " Ciglana " može doći do određenih uticaja na životnu sredinu, koje je potrebno mjerama zaštite smanjiti ili ukloniti. Ovi uticaji ogledaju se kroz:

* emisiju otpadnih dimnih plinova u zrak koji nastaju prilikom sagorijevanja petrolkoksa na izlazu iz peći za pečenje opekarskih proizvoda,
* emisiju otpadnih dimnih plinova koji nastaju kao produkt sagorijevanja dizel goriva u rudarskoj mehanizaciji i kamionima.
* u uslovima suhog i toplog vremena, moguće je zagađivanje zraka lebdećim česticama (prašina) s površine deponije, tokom sanacije deponije može se očekivati zagađivanje zraka usljed prometovanja teretnih vozila, kao i drugih radnih vozila i građevinske operative,
* produkcija buke u okoliš koja nastaje pri radu ventilatora, peć za pečenje, rotacionog mlina, viljuškara, transportne trake, transportnih sredstva i sl.
* emisija u vode i tlo koja nastaje prilikom popravke mehanizacije i pranja vozila, te u upravnoj zgradi, restoranu, u objektima sa kupatilima.

**Emisija u vode**

Proces proizvodnje opekarskih proizvoda prati nastajanje slijedećih vrsta otpadnih voda: tehnološke, sanitarne i oborinske. Tehnološke otpadne vode nastaju prilikom popravki mehanizacije i pranja vozila, a nastaju u objektu mehaničarske radionice. Prečišćavanje ove vrste otpadnih voda izvodi se pomoću separatora ulja i masti. Sanitarne otpadne vode nastale u sanitarnim čvorovima koji su instalirani u slijedećim objektima: upravna zgrada, restoran, portirnica i objekat sa kupatilima. Sanitarne otpadne vode se tretiraju u septičkoj jami (nepoznate dimenzije) preliv se ispušta u Čajin potok. Oborinske otpadne vode se odvode odvojeno od sanitarnih u istoimeni recipijent. Odvodnja kopa izvedena je pomoću obodnih kanala koji se nalaze ispred radnog platoa, postoje dva kanala, kombinacija otvorenog i zatvorenog cijevnog kanala, dovoljnog su kapaciteta za prihvat i iznad prosječnih oborinskih voda. Dužina ravnog dijela kanala ima funkciju taložnika, čišćenje kanala se vrši jednom u 4 do 5 godina, talog predstavlja fine čestice gline koje se koriste u proizvodnji. Proces ispitivanja otpadnih voda koje nastaju pri proizvodnom procesu dobivanja gline i opekarskih proizvoda u "I-CRNI" d.o.o. PJ "Ciglana" d.o.o. proveden je u skladu sa važećom zakonskom regulativom koja je određena Uredbom o uslovima ispuštanja otpadnih voda u okoliš i sisteme javne kanalizacije (Sl.novine FBiH br. 101/15, 01/16 i 101/18).

**Emisije u zrak**

Emisija štetnih polutanata u zrak na predmetnoj lokaciji vršena su na izlazu peći za pečenje opekarskih proizvoda. Mjerenja su izvršena na temelju važećih zakonskih odredbi (Zakon o zaštiti zraka - "Službene novine F BiH", br. 33/03, Pravilnik o graničnim vrijednostima emisije u zrak iz postrojenja za sagorijevanje - "Službene novine F BiH", br. 03/13), propisane su vrijednosti dopuštene emisije pojedinih polutanata kao i kvalitete goriva. Mjerenje emisije dimnih plinova su vršena 17.04.2020. godine. Mjerenje emisije dimnih plinova je obavljeno od strane ovlaštene organizacije i dato je u nastavku. Na temelju izvršenih mjerenja proizilazi da se u atmosferu putem dimnjaka ispuštaju plinovi prosječnog sastava: ugljik (IV) oksid (CO2), ugljik (II) oksid (CO), sumpor (IV) oksid (SO2), azotni oksidi (NOx), kisik (O2), čvrste čestice, udio vlage u plinovima, dimni broj.

**Uticaj buke**

Mjerenje ekvivalentnog nivoa buke izvršeno je na osnovu Zakona o zaštiti od buke („Službene novine FBiH“, broj 110/12) Zakonu o zaštiti od buke (Službeni glasnik USK br. 3/13). Za vrijeme mjerenja tvornica je radila optimalnim kapacitetom, značajni izvori buke su prije svega, ventilatori, peć za pečenje, rotacioni mlin, viljuškari, transportne trake, transportna sredstva i sl. Lokacija pogona preduzeća "I-CRNI" d.o.o. PJ "Ciglana" svrstava se u VI. zonu (Industrijsko, skladišno servisno i prometno područje bez stanovanja) za koju je dozvoljeni nivo buke Leq=70 dB (A) danju i Leq=70 dB (A) noću. Terenska mjerenja potrebnih parametara su izvršena u dnevnom periodu dana 17.04.2020. godine. Nivo buke se izražava ekvivalentnim nivoom buke (Leq) i vršnim vrijednostima (L1) kao ilustraciji kritičnih promjenjivih nivoa. To znači da dopuštena vanjska buka od izvora buke može 1% od ukupnog vremena trajanja buke tokom dana odnosno noći, biti prekoračena. U ovom slučaju za zonu VI to je L1 = 85 dB (A).

**Mjerenje zaprašenosti – ULČ**

Deponovana glina na otvorenom prostoru jedan je od izvora onečišćenja prašinom kao i pogon u kojem se nalaze mlinovi. Mjerenje zaprašenosti izvršeno je dana 18.05.2020. godine, a u skladu sa Zakonom o zaštiti zraka („Službene novine FBiH“, br. 33/03), Pravilnikom o načinu vršenja monitoringa kvalitete zraka i definiranju vrsta zagađujućih materija, graničnih vrijednosti i drugih standarda kvaliteta zraka (“Službene novine FBiH”, br. 1/12).

**Kruti otpad**

Vrste krutog otpada koje nastaju pri procesu dobivanja gline i opekarskih proizvoda u "I-CRNI" d.o.o. PJ "Ciglana" d.o.o. određene su prema Pravilniku o kategorijama otpada sa listama (“Službene novine F BiH“, br. 9/05.). Otpad nastao u toku proizvodnje tj. do procesa sušenja i pečenja vraća se na početak procesa, finalni proizvod koji odstupa od tražene kvalitete ili koji je pri manipulaciji izgubio kompaktna svojstva odlaže se u poseban betonski boks, dalje zbrinjavanje ove vrste otpada vrši se od ovlaštene strane za tu vrstu otpada. Kruti metalni otpad koji nastaje pri zamjeni rezervnih dijelova na strojevima odlaže se u namjenske kontejnere i zbrinjava od strane ''ISIA'' d.o.o Cazin. Komunalni otpad odlaže se u metalni kontejner volumena oko 5 m3 , ovu vrstu otpada zbrinjava JKP “Čistoća“ d.o.o. Cazin. Na lokaciji tvornice opekarskih proizvoda "I-CRNI" d.o.o. PJ "Ciglana" d.o.o. mogućnost zagađenja tla svedena je na minimum. Pretakalište mazuta je betonirano, sa posudom za prihvat mazuta zaostalog u crijevu za istakanje, takođe, u neposrednoj blizini je posuda sa pijeskom za apsorbciju eventualno prosutog mazuta i metalna bačva za upotrijebljeni pijesak. Mazut se skladišti u spremniku oko 263 m3 , odnosno, spremnik može primiti mazuta u količini od oko 250 t isti posjeduje vlastitu tankvanu kapaciteta 500 t (tankvana je projektirana za dva spremnika mazuta). Ulja i maziva se skladište u namjenskom objektu u originalnoj ambalaži. Za zbrinjavanje i odvoženje otpada (nastali iz masti, ulja, mazuta i naftnih derivata) zadužena je firma '' BC – GRADNJA '' Bosanska Otoka, sa kojom firma "I-CRNI" d.o.o. PJ "Ciglana" d.o.o. ima sklopljen ugovor. Na predmetnoj lokaciji nastaju sljedeće vrste krutog otpada: otpad iz proizvodnje, otpadno željezo, ostali kruti otpad (papir, karton, PVC ambalaža i kancelarijski otpad).

**5. Mjere sprečavanja i smanjenja štetnih uticaja na okoliš**

**5.1. Mjere zaštite voda**

Proces proizvodnje opekarskih proizvoda prati nastajanje sljedećih vrsta otpadnih voda: tehnološke, sanitarne i oborinske. Tehnološke otpadne vode nastaju prilikom popravki mehanizacije i pranja vozila, a nastaju u objektu mehaničarske radionice. Sanitarne otpadne vode nastaju u sanitarnim čvorovima koji su instalirani u slijedećim objektima: upravnoj zgradi, restoranu, portirnici i objekatu sa kupatilima. Mjere za smanjenje emisije u koje se provode u tvornici opekarskih proizvoda '' I – CRNI '' d.o.o PJ. ''Ciglana'' su sljedeće:

- vrši prikupljanje oborinskih voda sa platoa gliništa i usmjerava ih u muljne taložnike (4 kom.), prikupljene oborinske vode usmjerava ka kanalima, a preliv ispušta u recipijent, vrši se periodično čišćenje kanala,

- otpadne vode iz mehaničarske radionice za podmazivanje i popravak opreme prikupljaju se i tretiraju u separatoru masti i ulja,

- na platou za istakanje mazuta vrši se prikupljanje eventualno prosutog u za to predviđenu posudu,

- zabranjena popravka, remont i tankovanje mehanizacije izvan za to predviđenog platoa unutar industrijskog kruga.

**5.2. Mjere zaštite zraka**

Mjere koje treba preduzeti za zaštitu zraka od prekomjernog zagađivanja proizlaze iz odredbi važećih propisa kao što su Zakon o zaštiti zraka (˝Službene novine FBiH˝, broj: 33/03; 4/10), Zakon o zaštiti okoliša (˝Službene novine FBiH˝, broj 33/03; 38/09) Pravilnik o graničnim vrijednostima emisije u zrak iz postrojenja za sagorijevanje, (˝Službene novine FBiH˝, broj 3/13 i 92/17), Pravilnik o graničnim vrijednostima emisije zagađujućih materija u zrak. (˝Službene novine FBiH˝, broj 12/05). Mjere zaštite zraka od prekomjernog zagađivanja se preduzimaju i provode na izvorima emisije zagađivača zraka. To podrazumijeva preduzimanje postupaka i instalisanje uređaja za sprečavanje i ograničenje emisije polutanata kako bi se očuvao ambijentalni, odnosno propisani kvalitet zraka. Mjere za smanjenje emisije u zrak koje se provode u tvornici opekarskih proizvoda '' I – CRNI'' d.o.o PJ. ''Ciglana'' su sljedeće:

- korištenje goriva (mazut, petrol koksa) sa što manjim sadržajem sumpora,

- održava optimalni režim sagorijevanja na plamenicima,

- primjenom postupaka za sprečavanje podizanja i širenja prašine, orošavanjem radnih površina i internih saobraćajnica (u sušnom periodu),

- ograničava brzinu kretanja transportnih sredstava u krugu tvornice.

**5.3. Mjere za smanjenje emisija u tlo**

Prilikom rada tvornice mjere za smanjenje emisije u tlo koje se sprovode su sljedeće:

* masti, ulja, masne krpe prikupljaju se i odlažu na za to predviđena mjesta, rabljeno ulje se koristi za podmazivanje lanaca transportera, dodavača i sl. Godišnja količina je oko 1,0 m3 , od čega se oko 0,5 m3 iskoristi za podmazivanje, preostala količina se skladišti u metalna burad,
* vrši se redovno čišćenje i održavanje površina unutar kruga tvornice,
* redovno čišćenje i održavanje saobraćajnica unutar kruga tvornice,
* redovan odvoz prikupljenog komunalnog otpada od strane ovlaštene organizacije,
* otpad koji nastaje tokom procesa proizvodnje, napukli komadi ili proizvod koji na bilo koji način ne odgovara kvaliteti, prikuplja se i odlaže u betonski boks i prodaje kao materijal za nasipanje puteva itd. Navedene aktivnosti direktno ili indirektno utječu na smanjenje emisija u zrak, vodi i tlo, korištenje energenata opštu čistoću tvornice i zato ih je potrebno navesti i provoditi.

**5.4. Postojeće aktivnosti za smanjenje upotrebe sirovina, vode i energije na minimum**

Smanjenje upotrebe sirovina vrši se kroz kontinuiranu kontrolu ulaznih sirovina, na ovaj je način moguće utjecati na količinu sirovina, njihovo povećanje ili smanjenje. Aktivnosti koje se odnose na smanjenje upotrebe vode ogledaju se prije svega na preventivnom održavanju cijele vodovodne instalacije (zamjena česmi, ventila, dihtunga i cjevovoda). Racionalna potrošnja sirovina i energenata postiže se praćenjem slijedećih parametara:

* potrošnja energije po fazama tehnološkog procesa,
* vrijeme rada ključne opreme,
* broj zastoja ključne opreme,
* obim proizvodnje, prijem sirovina, dodataka i energenata,
* potrošnja maziva,
* vrijeme efektivnog rada proizvodnje,
* vrijeme utrošeno za remont i
* troškovi materijala za održavanje.

**6. Granične vrijednosti emisija za zagađujuće materije**

**6.1. Granične vrijednosti emisija u zrak**

Prema Pravilniku o graničnim vrijednostima emisije u zrak iz postrojenja sa sagorijevanjem („Službene novine Federacije BiH”, broj: 03/13 i 92/17) granične vrijednosti za emisije u zrak.

**2. Granične vrijednosti za otpadne vode**

Granične vrijednosti za otpadne vode definirane su Uredbom o uvjetima ispuštanja otpadnih voda u prirodne recipijente i sustav javne kanalizacije („Službene novine Federacije BiH“ broj: 26/20 i 96/20). Prije nego što se otpadne vode iz postrojenja za tretman otpadnih voda ispuste u površinske vode treba ih pročistiti do kvaliteta koji odgovara navedenoj Uredbi.

**6.3. Granične vrijednosti buke**

Granične vrijednosti buke definisane su Zakonom o zaštiti od buke (“Službene novine Federacije BiH” broj: 110/12) određeni su dozvoljeni nivoi buke po zonana – područjima .

**7. Monitoring**

**7.1.** **Monitoring proizvodnje**

Kontrolom ulaznih sirovina i repromaterijala obezbjeđuje se potpuni nadzor nad sirovinama koje ulaze u proces proizvodnje. Rezultati ovih okolnosti se evidentiraju u izvještajima ulazne kontrole.

**7.2. Monitoring vode**

Krov vodne akte koji su dati u ovom Zahtjevu, definisani su uslovi prikupljanja, tretmana, ispuštanja i monitoringa otpadnih voda.

**7.3. Monitoring nastanka otpada**

Monitoring nastanka otpada vrše uposlenici. Odvoz otpada vrše ovlaštene kompanije. Na taj način je uspostavljen sistem za sprječavanje i smanjivanje nastajanja otpada i njegovog štetnog uticaja na okolinu, biljni i životinjski svijet. Upravljanje otpadom i monitoring podrazumijeva minimiziranje nastanka, sakupljanje i odvoz. Prema članu 20. Zakona o upravljanju otpadom operator postrojenja za koja je potrebna okolinska dozvola kao proizvođač mora odrediti lice odgovorno za poslove upravljanja otpadom. Nadležni organ, odnosno Federalno Ministarstvo okoliša i turizma, bit će obavješteno o imenovanju odgovornog lica kroz ovaj Zahtjev.

**7.4. Monitoring buke**

Mjerenje ekvivalentnog nivoa buke vrši se na osnovu Pravilnika o dozvoljenim granicama intenziteta zvuka i šuma ("Službeni list SRBiH", br.46/89) Lokacija tvornice na temelju Zakona, se svrstava u VI. zonu (Industrijsko, skladišno, servisno i saobraćajno područje). U smislu navedenog Zakona, dan je od 06:00 do 22:00 sata, a noć od 22:00 do 06:00 sati. Nivo buke se izražava ekvivalentnim nivoom buke (Leq) i vršnim vrijednostima (L1) kao ilustraciji kritičnih promjenjivih nivoa. To znači da dopuštena vanjska buka od izvora buke može 1% od ukupnog vremena trajanja buke tijekom dana odnosno noći biti prekoračena. U ovom slučaju za zonu VI. to je L1 = 85 dB (A). Buku mjeriti ispred najbližih stambenih objekata.

**8. Izvještavanje**

Operator je dužan izvještavati:

* Federalno ministarstvo okoliša i turizma o prikupljenim podacima kako je propisano odredbama Poglavlja IV Pravilnika o registrima postrojenja i zagađivanjima („Službene novine Federacije BiH“, broj: 82/07). Izvještaji trebaju biti poslani najkasnije do 30.06. tekuće godine za prethodnu godinu izvještavanja i
* Fond za zaštitu okoliša kako je propisano odredbama Uredbe o informacionom sistemu upravljanja otpadom (''Službene novine Federacije BiH'', broj: [97/18](https://www.fmoit.gov.ba/upload/file/Uredba%20informacini%20sistem.pdf)). Unos podataka u informacioni sistem-bazu podataka se vrši putem linka za  pristup Informacionom sistemu upravljanja otpadom www.otpadfbih.ba.

**9. Period važenja dozvole**

Ova okolišna dozvola važi 5 (pet) godina od dana uručenja rješenja strankama.

**O b r a z l o ž e n j e**

Dana 13.10.2020. operator „I – CRNI“ d.o.o. PJ „Ciglane“, Coralići bb, Cazin 77 226

dostavio je Federalnom ministarstvu okoliša i turizma Zahtjev za izdavanje okolinske dozvole za tvornicu opekarskih proizvoda sa eksplatacionim poljem gline u skladu sa članom 18. Zakona o izmjenama i dopunama Zakona o zaštiti okoliša („Službene novine Federacije BiH“, broj: 38/09).

Dopisom broj UPI-05/2–02-19-5-119/20, od 27. 07. 2021. godine zatraženo je od Federalne uprave za inspekcijske poslove da dostavi zapisnike o inspekcijskom nadzoru i eventualna rješenja o izdatim mjerama koja su izdata operatoru „I – CRNI“ d.o.o. PJ „Ciglane“

Federalna uprava za inspekcijske poslove je dana 17.11.2022. godine dostavila Zapisnik o inspekcijskom nadzoru broj: 10-23-7-00093/2016-1006-P-1006-1-P od 13.10.2016. godine, Zapisnik o inspekcijskom nadzoru broj: 10-23-3- 00057/2017-1008-P-1008-1-P od 24.05.2017. godine, Zapisnik o inspekcijskom nadzoru broj: 10-23-3- 00037/2018-1007-P-1007-1-P od 09.05.2018. godine te Zapisnik o inspekcijskom nadzoru broj: 10-23-3- 00021/2018-1006-P-1006-1-P od 08.11.2018. godine.

Nije bilo rješenja o izrečenim mjerama zbog nepoštovanja odredbi iz okolinske dozvole.

Na osnovu izloženog, Federalno ministarstvo je ocijenilo da se okolinska dozvola izda u smislu čl. 86., čl. 68. i čl. 71. Zakona o zaštiti okoliša uz poštovanje svih propisanih mjera i zakonske regulative, te je odlučeno kao u dispozitivu ovog rješenja. Nadzor nad provođenjem mjera vrši Federalna uprava za inspekcijske poslove.

Ovo rješenje je konačno u upravnom postupku i protiv istog nije dopuštena žalba, ali se može pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu.

U skladu sa Zakonom o federalnim upravnim taksama i tarifi federalnih upravnih taksi (¨Službene novine Federacije BiH¨, br. 6/98), tarifni broj 55. stav 3. tačka 4. podnosilac zahtjeva je uplatio 250,00 KM na budžetski račun kod UNION banke.

**MINISTRICA  
   
 Edita Đapo**

Dostaviti:

- „I – CRNI“ d.o.o. PJ „Ciglane“, Coralići bb, Cazin 77226

- Federalna uprava za inspekcijske poslove, 71 000 Sarajevo

- - Sektor okolišnih dozvola, procjenu uticaja na okoliš, registar i čiste tehnologije

- Arhivi